كشفت مصادر قريبة من ملف “حمزة مون بيبي” لي تتابع فيه المغنية دنيا باطمة أنه الاعترافات ديال ختها ابتسام ما كانتش عن طواعية فاللول، ولكن بعدما واجهها قاضي التحقيق بمحادثات وتسجيلات من الهاتف ديالها وهاتف أختها بعدما أجريت عليهم الخبرة التقنية، عاد بدات كتعتارف بوحدها. المحادثات كشفات ان ابتسام باطمة كانت كتحرض بعض المتتبعين لي سماتهم بـ”الفانز” على المغنية المغربية رقية ماغى ومدير أعمالها لي كان كيلقى ليها أعراس في الخليج. السبب ديال مهاجمة دنيا لرقية كان تحول للعلن في انستكَرام بعدما وجهات دنيا لرقية اتهامات وسب وقذف في المباشر بسبب عراساتها في الخليج. التحقيقات أكدات ان دنيا باطمة ما كانت كتخلي حتى وحدة تقدر تزاحمها في عراسات الخليج لي كدخل منها الزبابل ديال الفلوس، هي وشركة الانتاج “ترك برود” المسيرة لأعمالها في الخليج ولي هي ديال راجلها محمد ترك. 
الخبرة التقنية كشفات حقيقة عصابة “حمزة مون بيبي”.. ابتسام كانت كتحرض “الفانز” ضد المغنية رقية ماغى باش ماتنافس ختها دنيا باطمة فعراسات الخليج